Making Your Mind Up

Making Your Mind Up (בעברית: להגיע להחלטה) הוא סינגל שהוקלט על ידי להקת הפופ הבריטית באקס פיז. השיר ייצג את הממלכה המאוחדת באירוויזיון 1981 והגיע למקום הראשון. השיר נכתב על ידי אנדי היל (אנ') וג'ון דנטר. השיר, אשר יצא לאור במרץ 1981, היה סינגל הבכורה של הלהקה, שהוקמה רק חודשיים קודם יציאתו. בעקבות הזכייה בתחרות, השיר הגיע לראש המצעדים בממלכה המאוחדות ובמדינות נוספות, וגם מכר סכום כולל של למעלה מ-4 מיליון עותקים. השיר הזניק את הקריירה של הלהקה והיה בין הנמכרים ביותר בשנות השמונים, ובהמשך נכלל באלבום הבכורה שלהם. בין השנים 2004 ל-2007, ה-BBC השתמש בשם "Making Your Mind Up" בתור השם של תחרות השיר לאירוויזיון של המדינה. בסוף שנת 1980, הפזמונאי אנדי היל כתב את השיר "Making Your Mind Up" במטרה להיכנס לגמר "A Song for Europe" (אנ') בשנה שלאחר מכן. בעבודה עם חברתו דאז, ניקולה מרטין, זמרת ומוציאה לאור מוזיקלית, היא עודדה אותו לשתף פעולה עם המוזיקאי ג'ון דנטר, אותו היא תוכל לרשום לחברת ההוצאה לאור שלה, ולכן היא בעלת מחצית מהזכויות של השיר (היל כבר היה חתום בהוצאה לאור אחרת). מרטין טוענת כי התרומה של דנטר הייתה מינימלית, וכי השיר בעצם נכתב על ידי היל. באוקטובר 1980, הם התחילו בהקלטת דמו של השיר, הכולל שירה של היל, מרטין ומייק נולן (אנ'), זמר שמרטין עבד איתו בעבר. בדצמבר, השיר נבחר מתוך 591 הצעות שהוגשו להיות אחד משמונת השירים שיבוצעו בתחרות. מרטין הבינה שעליה להרכיב במהירות קבוצה שתבצע את השיר לתחרות, יחד איתה ועם נולן. כשהשיר כבר הוכנס תחת השם באקס פיז, מרטין וג'יל שירלי, מנהלת הקבוצה לעתיד, גייסו את שריל בייקר, בובי ג'י וג'יי אסטון להרכב, ומרטין עצמה פרשה. השיר היה יחד עם שיר אחר של היל ודנטר, "Have You Ever Been in Love", אותו התכוונו שיבוצע על ידי מרטין והיל תחת השם Gem. מרטין ושירלי חתמו על חוזה הקלטות עם חברת התקליטים RCA רקורדס, והיל בילה שבוע באולפני מייפייר שבלונדון כשהלקה הקליטה את השיר ואת הבי-סייד שלו, "Don't Stop". ההקלטה לוותה בקולות רקע של אלן קארוול, שגם היה אחד משני זמרי הליווי בהופעה בתחרות עצמה. השיר פורסם בשיתוף עם Paper Music, שהייתה חברת הוצאה לאור בת שנה בבעלותו של בילי לורי – כותב שירים בעצמו ואחיה של הזמרת לולו. הכוריאוגרפית כריסי ויקהאם, חברה לשעבר בלהקת המחול Hot Gossip, עבדה במשך יומיים עם הלהקה על קטע הריקוד. מילות השיר הן ברובן חסרות משמעות, על אף שניתן לטעון כי הן מדברות על קבלת החלטה להתחייב למערכת יחסים רצינית. ב-11 במרץ 1981, באקס פיז ביצעו את "Making Your Mind Up" בגמר "A Song for Europe", ועל אף התמודדותם מול להקת Liquid Gold, שהייתה הפייבוריטית בתחרות והובילה אז במצעדים, הם זכו בתחרות בקלות. מנקודה זו, הקבוצה קידמה את השיר רבות ברחבי בריטניה, כולל על ידי הופעה בתוכנית הטלוויזיה "Top of the Pops", במסגרתה נכנס הסינגל למצעד הבריטי במקום ה-24. בשבוע שלאחר מכן השיר עלה למקום החמישי במצעד. כפי שמספרת מרטין, RCA רקורדס הייתה די אדישה כלפי הלהקה באותו זמן (ואף הוציאו את הסינגל בבריטניה בלי התמונה העוטפת את התקליט), אך ברגע שהשיר נכנס לראש המצעדים, הגישה שלהם כלפיהם השתנתה, והם הסכימו להוציא עבורם אלבום אולפן עוד לפני שהם אפילו זכו באירוויזיון. כפי שנעשה בשנים קודמות, ה-BBC צילם סרטון תדמית של הלהקה לקראת התחרות. בסרטון נראית הלהקה כשהיא מסתובבת בחנות הכלבו הרודס שבלונדון. בדומה לסרטוני תדמית אחרים, הקבוצה לא מבצעת כלל ליפ סינק בסנכרון עם המילים. הסרטון מעולם לא פורסם בתור קטע או DVD רשמי של הבאקס פיז, ובדרך כלל הוא הוחלף בקטע ההופעה של הקבוצה ב-"Top of the Pops". אירוויזיון 1981 נערך ב-4 באפריל בדבלין שבאירלנד. בתחרות צמודה לאורך שלב ההצבעה, עם לא פחות מחמישה שירים שונים שהובילו בחלקים שונים שלה, לבסוף השיר "Making Your Mind Up" ניצח עם 136 נקודות, כשהוא עוקף את השיר הגרמני, שהגיע למקום השני, בהפרש של ארבע נקודות בלבד. השיר זוכה לחיבה בקרב מעריצי אירוויזיון רבים, ונחשב בדרך כלל לדוגמה קלאסית לשיר פופ מהתחרות. התגובה לביצוע השיר בתחרות הייתה פחות חיובית, כאשר רבים ראו אותו כזייפני, והובילה לביקורת רבה על כך שחברי הלהקה נבחרו יותר בשל המראה שלהם מאשר היכולת הווקאלית. בנוסף, ההופעה בתחרות זכורה בעיקר בשל הרגע המפתיע בו שני חברי הלהקה פשטו את החצאיות של שתי הבנות, רק כדי לחשוף מתחתיהן חצאיות קצרות יותר, מהלך אשר יש המחשיבים לזה שהטה את הכף לטובת הלהקה בתחרות, והיווה רגע מכונן בהיסטוריה של התחרות. חברת הלהקה שריל בייקר הגיבה באשר לביצועיהם הירודים וקבעה שהיא שרה את השיר במפתח גבוה יותר משאר הקבוצה משום שהייתה עצבנית. מייק נולן אמר שבאותו לילה המיקרופונים התערבבו, ובייקר וג'יי אסטון שרו עם המיקרופונים הראשיים שהיו בעלי עוצמה גבוהה יותר. בעקבות הזכייה, "Making Your Mind Up" הגיע למקום הראשון במצעדי הסינגלים בבריטניה, בו שהה שלושה שבועות, והפך לאחד השירים הנמכרים ביותר באותה שנה. הזכייה הפכה את הלהקה לפופולרית ברחבי אירופה, כאשר הסינגל הגיע למקום הראשון במצעדים במדינות רבות ונכנס לעשירייה הראשונה באוסטרליה. בסופו של דבר, השיר מכר ארבעה מיליון עותקים ברחבי העולם. הסינגל התחיל את הרצף של 20 להיטיה של באקס פיז בבריטניה, כאשר אחריו הגיע במהירות הסינגל "Piece of the Action" ואלבום הבכורה של הלהקה, Bucks Fizz. בסוף העשור, "Making Your Mind Up" הגיע למקום ה-47 ברשימת הסינגלים הנמכרים ביותר בבריטניה בשנות ה-80. על אף הצלחת השיר, מעריצי הלהקה אינם רואים בו ייצוג טוב של היצירה שלה, וחברת הלהקה שריל בייקר לא מחשיבה אותו כאחד השירים הטובים ביותר שלהם. עם זאת, השיר עדיין אהוד על הציבור הרחב ונשאר השיר הזכור ביותר של הלהקה. בשנת 2013 הצביעו מאזיני BBC Radio 2 עבור "Making Your Mind Up" כשיר האירוויזיון הטוב ביותר אי פעם של הממלכה המאוחדת. שם השיר שימש כשמה של תחרות בחירת השיר לאירוויזיון בממלכה המאוחדת, בין השנים 2004 ל-2007. קריעת החצאית הזכורה מתוך קטע הריקוד (ששוחזר על ידי מיק ג'אגר וטינה טרנר במופע הלייב אייד ב-1985) הופיעה בתחרויות רבות מאז אותה תקופה – בין היתר במהלך הביצוע של מארי אן עם השיר "I Wanna", זוכה אירוויזיון 2002 עבור לטביה. השיר "Making Your Mind Up" זכה לגרסאות כיסוי שונות בעקבות הצלחתו, עם שמות אלטרנטיביים: "Me vas a volver loco (You're Going To Drive Me Crazy)" (בביצוע להקת פרצ'יז הספרדית), "Rock and Roll Cowboy" בביצוע הזמרת הגרמנייה מגי מיי ו-"It's Only a Wind Up" בביצוע הלהקה הקומית הבריטית Brown Ale. בממלכה המאוחדת, השיר הגיע למעמד זהב על ידי איגוד תעשיית ההקלטות הבריטי (BPI). מדיה וקבצים בנושא Making Your Mind Up בוויקישיתוף מידע על היצירה "Making Your Mind Up" באתר מיוזיק בריינז מידע על הסינגל "Making Your Mind Up" באתר מיוזיק בריינז Roxburgh, Gordon (2016). Songs for Europe - Volume 3: The 1980s. Kent: Telos. pp. 65–73. ISBN 978-1-84583-118-9. Roxburgh, Gordon (2016). Songs for Europe - Volume 3: The 1980s. Kent: Telos. p. 56. ISBN 978-1-84583-118-9. "Beauty and brains behind Bucks Fizz”, David Wigg, Daily Express, 15 June 1981 “Brendan Martin's Euro Diary”, RTÉ Guide 10 April 1981 The Bucks Fizz Story Glassbeach Media - DVD documentary Eurovision Song Contest Serbia 2008 | Eurovision Song Contest 1981 participants (אורכב 29.09.2008 בארכיון Wayback Machine) "Official Singles Chart Top 75 - Official Charts Company". www.officialcharts.com. "Official Singles Chart Top 75 - Official Charts Company". www.officialcharts.com. Weekend Star (Irish newspaper), Eurovision 81 review Cheryl Baker interview on Wogan, BBC Television, April 1986 Artists, www.officialcharts.com (באנגלית) Forums, BuzzJack Entertainment. "Music forums focusing on chart music with chart and entertainment discussion". www.buzzjack.com. Bucks Fizz early years - Fans top 40, 2007 (אורכב 22.05.2009 בארכיון Wayback Machine) Nul Points, BBC documentary, 1993 "Bucks Fizz is best for Radio 2 listeners". "BBC Radio 2 – Making Your Mind Up". "Rolling Stone website - Live Aid appearance on Jagger with Turner, 1985". "eurovision.tv - Marie N performance". Steffen Hung, Bucks Fizz - Making Your Mind Up, austriancharts.at Kent, David (1993). Australian Chart Book 1970–1992 (illustrated ed.). St Ives, N.S.W.: Australian Chart Book. ISBN 0-646-11917-6. Bucks Fizz - Making Your Mind Up - ultratop.be, www.ultratop.be O'Connor, John Kennedy. The Eurovision Song Contest - The Official History. Carlton Books UK ISBN 978-1-84442-994-3 Timo, Sisältää hitin: Levyt ja esittäjät Suomen musiikkilistoilla vuodesta 1960: Artistit BRA - BÅG, Sisältää hitin, ‏torstai 13. elokuuta 2015 Offizielle Deutsche Charts - Offizielle Deutsche Charts, www.offiziellecharts.de Vísir - 102. Tölublað (08.05.1981) - Tímarit.is, timarit.is The Irish Charts - All there is to know, irishcharts.ie Stichting Nederlandse Top 40, Bucks Fizz | Top 40 Hitdossier-artiesten, Top40.nl (בהולנדית) Steffen Hung, Bucks Fizz - Making Your Mind Up, hitparade.ch charts.org.nz - Bucks Fizz - Making Your Mind Up, charts.nz norwegiancharts.com - Bucks Fizz - Making Your Mind Up, norwegiancharts.com Salaverri, Fernando (בספטמבר 2005). Sólo éxitos: año a año, 1959–2002 (1st ed.). Spain: Fundación Autor-SGAE. ISBN 84-8048-639-2. {{cite book}}: (עזרה) "South African Rock Lists Website - SA Charts 1965 - 1989 Acts (B)". www.rock.co.za. swedishcharts.com - Bucks Fizz - Making Your Mind Up, swedishcharts.com Bucks Fizz - Making Your Mind Up, נבדק ב-2022-08-11 Grant, AMR Top Singles of 1981 Das österreichische Hitparaden- und Musik-Portal, austriancharts.at Jaaroverzichten 1981 - ultratop.be, www.ultratop.be Danish Chart Archive - Singles 1979 - ____ (B.T./IFPI DK), UKMIX Forums (באנגלית) Offizielle Deutsche Charts - Offizielle Deutsche Charts, www.offiziellecharts.de Stichting Nederlandse Top 40, Bijzondere lijst: Top 100-Jaaroverzicht van 1981, Top40.nl (בהולנדית) Dutch Charts - dutchcharts.nl, dutchcharts.nl The Official New Zealand Music Chart, THE OFFICIAL NZ MUSIC CHART (באנגלית) Schweizer Jahreshitparade 1981 - Singles, swisscharts.com BPI award certification and release date (אורכב 06.01.2008 בארכיון Wayback Machine)